AMPIHIBI A. 279 
Alius Coluber parvulus 225 —— 165 -- 6o. longitudine pollicum septem 
A. 1795. initio Septembris Waslenhemio missus. Comparatus cum alio col. 
natrice circiter octopollicari, cum quo squamas capitis prorsus similes habet. 
Squamarum paria quatuor sub collo similis formae ac dorsales. 
Praecipua differentia in colore. Collare nullum. Vertex totus ater, lente 
vitrea spectatus , profunde chalybeo-violaceus. Fasciolae dorsi transversae 
breves, vix ultra tres, quatuor aut quinque squamas quoad partem occupantes, 
in anterioribus tamen etiam sex ad decem. Numero fere centum et decem, 
quarum partem fere dimidiam posteriorem non nisi lente vitrea distinguo. 
Oculis nudis tota illa pars fusca fere pura mihi apparet. Venter glaucus cum 
levi rubedine (Ze de vin ad /i/as vergens) qui sub lente vitrea fere aenei ali- 
quid offert. Utraque scutorum extremitas, qua squamas contingit, alba, mi- 
nutissime punctata. Punctula nigra et in anteriore corporis parte passim quo- 
que alba per totum scutorum discum. Certo lucis adspectu margo scutorum 
argenteus apparet. Punctula nigra duodecim ad sedecim in qualibet squama, 
quod praecipue in lateralibus magis conspicuum. In medio dorso et maxime 
versus anteriorem corporis partem punctum nigrum distinctius ante apicem 
squamae ; quod punctum non colori debetur, sed videtur potius depressum, licet 
sub certo adspectu potius videatur esse elevatum, quod autem certe non est, 
Margo maxillae inferioris squamis sex septemve quadratis albis. Supra has a 
naribus sub oculis et proxime illos fasciola nigra , retro angulum oris trium qua- 
tuorve circiter linearum spatio interrupta, et sensim contracta. 
Ordines squamarum novendecim. lris aurantio-ignea. Caput ovatum, col- 
lum subconstrictum. Utraque ut in natrice; sic et cauda. 'Tactu mollissimus 
et quasi sericeus. Tela nulla. 
Differt a praecedente col. laevi: 
1.) Numero scutorum. Quod parum urgeo. 
2.) Fasciis dorsi paucioribus , nec solummodo uti in ista ex marginis squa- 
marum nigredine formatis. 
8.) Scutis magis rubentibus, et distinctius punctatis: quod forte ab aetate. 
4.) Punctum ad apicem squamae in isto magis colori deberi videtur et 
saepius deest. 
5.) Nigredo verticis, licet caput in isto elisum sit , deesse videtur. 
Convenit margine maxillae inferioris albo. Fascia nigra sub oculis et retro; 
Unde dubium adhuc an distincta sit species. (Col. laevem (Z/sse Lacepedii) 
juniorem mihi esse videtur.) 
L1 2 
